2002/531/EY: Komission päätös, tehty 28 päivänä kesäkuuta 2002, päätöksen 2002/161/EY muuttamisesta klassisen sikaruton hävittämistä ja luonnonvaraisten sikojen hätärokotuksia Nordrhein-Westfalenissa koskevien Saksan esittämien suunnitelmien hyväksymiseksi (ETA:n kannalta merkityksellinen teksti) (tiedoksiannettu numerolla K(2002) 2379)



Virallinen lehti nro L 172 , 02/07/2002 s. 0063 - 0064



Komission päätös, tehty 28 päivänä kesäkuuta 2002, päätöksen 2002/161/EY muuttamisesta klassisen sikaruton hävittämistä ja luonnonvaraisten sikojen hätärokotuksia Nordrhein-Westfalenissa koskevien Saksan esittämien suunnitelmien hyväksymiseksi (tiedoksiannettu numerolla K(2002) 2379) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2002/531/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan, 20 artiklan 1 kohdan ja 25 artiklan 3 kohdan, sekä katsoo seuraavaa: (1) Vuoden 2002 huhtikuussa vahvistettiin klassisen sikaruton esiintyminen luonnonvaraisissa sioissa Nordrhein-Westfalenissa Rheinland-Pfalzin rajalla Saksassa. (2) Saksan viranomaiset ovat toimittaneet direktiivin 2001/89/EY 16 ja 20 artiklan mukaisesti klassisen sikaruton hävittämistä ja luonnonvaraisten sikojen hätärokotuksia Nordrhein-Westfalenissa koskevat suunnitelmat. (3) Saksan viranomaiset ovat antaneet luvan käyttää klassista sikaruttoa vastaan elävää heikennettyä rokotetta (C-kanta) syöttirokotteiden muodossa, jotta luonnonvaraisille sioille muodostuisi immuniteetti tätä tautia kohtaan. (4) Suunnitelmia on tarkasteltu ja niiden on todettu olevan direktiivin 2001/89/EY säännösten mukaiset. (5) Tietyillä Saksan alueilla luonnonvaraisissa sioissa esiintyvän klassisen sikaruton osalta komissio on hyväksynyt päätöksillä 1999/335/EY(2) ja 2002/161/EY(3) klassisen sikaruton hävittämistä ja luonnonvaraisten sikojen hätärokotuksia Rheinland-Pfalzissa ja Saarlandissa koskevat Saksan esittämät suunnitelmat. Päätöksellä 2002/161/EY on myös vahvistettu tietyt edellytykset niiltä alueilta, joilla rokotukset todennäköisesti vaikuttavat taudin kehitykseen, tulevilla elävillä sioilla ja joillakin sikatuotteilla käytävälle kaupalle. (6) Komission jo aiemmin hyväksymien suunnitelmien ja Nordrhein-Westfalenia koskevien suunnitelmien mukaisesti rokotuksia annetaan rajatulla alueella, joka sisältää tietyt Rheinland-Pfalzin, Saarlandin ja Nordrhein-Westfalenin raja-alueet. (7) Selkeyden vuoksi on näin ollen aiheellista muuttaa päätös 2002/161/EY ja sisällyttää hyväksyntään Saksan esittämät Nordrhein-Westfalenia koskevat uudet suunnitelmat sekä varmistaa, että samoja edellytyksiä sovelletaan koko sillä alueella, jolla rokotukset todennäköisesti vaikuttavat taudin kehitykseen. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/161/EY 1 artikla seuraavasti: " 1 artikla Hyväksytään Saksan toimittamat suunnitelmat klassisen sikaruton hävittämiseksi luonnonvaraisista sioista Saarlandissa ja Nordrhein-Westfalenissa." 2 artikla Korvataan päätöksen 2002/161/EY 2 artikla seuraavasti: " 2 artikla Hyväksytään Saksan toimittamat suunnitelmat luonnonvaraisten sikojen hätärokottamiseksi Rheinland-Pfalzissa, Saarlandissa ja Nordrhein-Westfalenissa." 3 artikla Korvataan päätöksen 2002/161/EY liite tämän päätöksen liitteellä. 4 artikla Tämä päätös on osoitettu Saksan liittotasavallalle. Tehty Brysselissä 28 päivänä kesäkuuta 2002. Komission puolesta David Byrne Komission jäsen (1) EYVL L 316, 1.12.2001, s. 5. (2) EYVL L 126, 20.5.1999, s. 21. (3) EYVL L 53, 23.2.2002, s. 43. LIITE Rheinland-Pfalz Seuraavat piirikunnat: Ahrweiler, Bernkastel-Wittlich, Birkenfeld, Bitburg-Prum, Cochem-Zell, Daun, Mayen-Koblenz, Koblenzin kaupunki, Trierin kaupunki. Kuselin piirikunta: Reichweiler, Pfeffelbach, Thallichtenberg, Körborn, Dennweiler-Frohnbach, Oberalben, Ulmet, Rathsweiler, Niederalben, Homberg. Birkenfeldin piirikunta: verbandsfreie Gemeinde Idar-Oberstein, Mackenrodt, Hettenrodt, Kirchweiler, Veitsrodt, Herborn, Mörschied, Weiden, Oberhosenbach, Wickenrodt, Sonnschied. Bad Kreuznachin piirikunta: Bruschied, Schneppenbach, Hennweiler, Kellenbach, Königsau, Schwarzerden, Staatswald Entenpfuhl, Winterbach. Rhein-Hunsrückin piirikunta: Riesweiler, Argenthal, Schnorbach, Mörschbach, Rheinböllen. Mainz-Bingenin piirikunta: Breitscheid, Bacharachin kaupunki. Trier-Saarburgin piirikunta: Taben-Rodt, Kastel-Staadt, Serrig, Saarburgin kaupunki, Ayl, Kanzem, Konzin kaupunki, Wasserliesch, Oberbillig. Saarland Merzig-Wadernin piirikunta: Mettlach, Merzig, Beckingen, Losheim, Weiskirchen, Wadern. Saarlouisin piirikunta: Dillingen, Bous, Ensdorf, Schwalbach, Saarwellingen, Nalbach, Lebach, Schmelz, Saarlouis. Sankt Wendelin piirikunta: Nonnweiler, Nohfelden, Tholey. Nordrhein-Westfalen Euskirchenin piirikunta: Dahlem, Blankenheim, Bad Muenstereifel, Euskirchen, Hellenthal, Kall, Mechernich, Nettersheim. Rhein-Siegin piirikunta: Rheinbach, Swisttal, Meckenheim.